钦定古今图书集成/明伦汇编/皇极典/第171卷 > 北魏
## 钦定古今图书集成/明伦汇编/皇极典/第171卷 > 北魏

### 道武帝天兴元年诏建国号曰魏

按《魏书道武帝本纪》：“天兴元年六月丙子，诏有司议
定国号。群臣曰：昔周秦以前，世居所生之土，有国有
家，及王天下，即承为号。自汉以来，罢侯置守，时无世
继，其应运而起者，皆不由尺土之资。今国家万世相
承，启基云代，臣等以为若取长远，应以代为号。”诏曰：
“昔朕远祖揔御幽都，控制遐国，虽践王位，未定九州。
逮于朕躬。处百代之季，天下分裂，诸华之主，民俗虽
殊，抚之在德。故躬率六军，扫平中土，凶逆荡除，遐迩
率服。宜仍先号，以为魏焉。布告天下，咸知朕意。”
按《北史崔宏传》，宏为黄门侍郎，与张衮对总机要，草
创制度。时诏有司议国号，宏议曰：“三皇五帝之立号

商人屡徙，改号曰殷，然犹兼行，不废始基之号。故《诗》
云：“殷商之旅”，此其义也。国家虽统北方广漠之土，逮
于陛下，应运龙飞，虽曰旧邦，受命维新。以是登国之
初，改代曰魏，慕容永亦奉进魏土。夫魏者大名，州之
上国，斯乃革命之征验，利“见之元符也。臣愚以为宜
号为魏道。”武从之。于是称魏。